section_heading: Povijest igara na sreću
paragraph_text: Termin lutrija prvi je put upotrijebljen u XVI. stoljeću u Francuskoj u značenju ugovora privatnog ili javnog značenja. Pravna regulativa i sistematizacija ove djelatnosti, i teorijski (normativno) i praktično (pravosudno), uvedena je u XVII. stoljeću u europskim zemljama gdje je lutrija bila organizirana kao stalna djelatnost. Prva državna lutrija organizirana je 1530. godine u Firenci, s ulogom od jednog dukata i srećkom koja se nazivala polizza. Cilj organiziranja ove lutrije bio je popunjavanje državne blagajne, i on će vrlo brzo steći puni legitimitet u svim europskim državama u kojima su organizirane igre na sreću. Devet godina kasnije, 1539. godine, organizirana je u Parizu prva francuska državna lutrija pod nazivom Blanque. Tom trendu državnih lutrija pridružuje se i Nizozemska u kojoj je organiziranjem lutrije 1523. izgrađeno sirotište, a 1549. financirana je izgradnja crkvenog zvonika u Amsterdamu. U Njemačkoj je prva državna lutrija održana 1610. i po uzoru na Nizozemsku, bila je to klasna lutrija. U Engleskoj je lutrija podržavljena tek 1769. godine, a sav prihod usmjeravan je za razvoj kulture.